7.  ข้อพิพาททางกฎหมาย

1)  คดีที่อาจมีผลกระทบด้านลบต่อสินทรัพย์ของบริษัทหรือบริษัทย่อย ที่มีจำนวนสูงกว่าร้อยละ 5
    ของส่วนของผู้ถือหุ้น ณ วันสิ้นปีบัญชีล่าสุด คือ

-   คดีแพ่งของศาลธัญบุรี หมายเลขดำที่ 432/2541 บริษัทเงินทุนธนชาติ จำกัด (มหาชน)

โจทก์ บริษัท เคซีเชียงใหม่อุตสาหกรรมอาหาร จำกัด ที่1 บริษัท มาลีสามพราน จำกัด (มหาชน)
ที่2 นายองอาจ กิตติคุณชัย ที่3 ฟ้องเมื่อวันที่ 10 มีนาคม 2541 ทุนทรัพย์ 25,352,205. 49 บาท
ฐานความผิด ตั๋วสัญญาใช้เงิน ค้ำประกัน นัดสืบพยานโจทก์ครั้งที่ 2 ในวันที่ 2 พฤษภาคม 2544
จำเลยที่ 2 ต้องรับผิดในฐานะผู้ค้ำประกัน หากจำเลยที่ 1 ตกลงหรือชำระหนี้ให้แก่โจทก์ได้ บริษัท
มาลีสามพราน จำกัด (มหาชน) ก็ไม่ต้องรับผิด

-   คดีแพ่งของศาลธัญบุรี หมายเลขดำที่ 1026/2542 ธนาคารกรุงเทพ จำกัด

โจทก์ บริษัท เคซี เชียงใหม่อุตสาหกรรมอาหาร จำกัด ที่ 1 บริษัท มาลีสามพราน จำกัด
(มหาชน) ที่ 2 จำเลย ฟ้องคดีเมื่อวันที่ 13 พฤษภาคม 2542 ทุนทรัพย์ 24,287,903.98 บาท
ฐานความผิดตั๋วเงิน ค้ำประกัน ยังไม่มีการสืบพยาน โดยนัดสืบพยานโจทก์ในวันที่ 3 พฤษภาคม
2544 เวลา 13.30 น. จำเลยที่ 2 ต้องรับผิดในฐานะผู้ค้ำประกัน หากจำเลยที่ 1
ตกลงหรือชำระหนี้ให้แก่โจทก์ได้ บริษัท มาลีสามพราน จำกัด (มหาชน)

โดยทั้งสองคดีบริษัทฯ ได้มีการตั้งสำรองค่าใช้จ่ายไว้กรณีละ 12 ล้านบาท รวม 24 ล้านบาท
ทั้งนี้ได้ระบุไว้ในหมายเหตุประกอบงบการเงิน ข้อ 26.5.1 และ 26.5.2 แล้ว

-   อดีตกรรมการผู้จัดการของบริษัทย่อย คือบริษัท มาลีซัพพลาย
    (1994)ได้ยื่นฟ้องต่อศาลแรงงานกลางในเรื่องที่บริษัทฯ ได้งดจ่ายเงินตอบแทน
    เมื่อพบว่าผู้บริหารท่านนั้นรับค่าตอบแทนโดยมิได้มาทำงานตั้งแต่ปี 2538
    โดยเรียกค่าเสียหายจากบริษัทย่อยดังกล่าวจำนวน 130 ล้านบาท
    ขณะนี้คดียังอยู่ในระหว่างการพิจารณาคดีของศาลแรงงานกลาง
    อย่างไรก็ตามฝ่ายบริหารของบริษัทย่อยแห่งนี้เชื่อว่าจะไม่มีความเสียหายที่เป็นสาระสำคัญเกิดจาดคดีดังกล่าวดังนั้นจึงมิได้บันทึกสำรองเผื่อผลเสียหายที่อาจเกิดขึ้นในบัญชี
    ทั้งนี้ได้ระบุไว้ในหมายเหตุประกอบงบการเงิน ข้อ 26.5.3 แล้ว

2)  คดีที่มีผลกระทบต่อการดำเนินธุรกิจของบริษัท อย่างมีนัยสำคัญ
    แต่ไม่สามารถประเมินผลกระทบเป็นตัวเลขได้

ไม่มี

3)  คดีที่มิได้เกิดจากการประกอบธุรกิจโดยปกติของบริษัท

ไม่มี

4)  คดีการถูกกล่าวหาว่าทุ่มตลาดสับปะรดกระป๋องในประเทศสหรัฐอเมริกา

5.  จากปัญหาการเก็บภาษีต่อต้านการทุ่มตลาด (Antidumping duty)
    ของประเทศสหรัฐอเมริกา ที่มีต่อสินค้าสับปะรดบรรจุกระป๋องจากประเทศไทย
    ผลการตัดสินการอุทธรณ์ครั้งสุดท้ายของศาลอุทธรณ์ในสหรัฐฯ
    ได้ตัดสินให้กระทรวงพาณิชย์สหรัฐฯ คงอัตราภาษีเดิมต่อผู้ผลิตสับปะรดไทย
    ทำให้ผู้ผลิตสับปะรดไทยทั้งหมด จะต้องใช้วิธีการทบทวนอัตราภาษีรายปี (Annual review)
    เพื่อพิสูจน์ว่าตนมิได้ทุ่มตลาด โดยแต่ละบริษัทจะต้องดำเนินการแยกเป็นราย ๆ บริษัท
    มาลีสามพรานฯ ได้ดำเนินการทบทวนอัตราภาษีรายปี มาแล้ว 2 ครั้ง (Period of Review
    2 และ 3) และประสบผลสำเร็จ โดยมีอัตราภาษาต่อต้านการทุ่มตลาดอยู่ที่ 0% อย่างไรก็ดี
    บริษัทฯ ยังมีภาระต้องพิสูจน์ต่อกระทรวงพาณิชย์ของสหรัฐฯ ในการทบทวนอัตราภาษีรอบที่ 4
    (Period of Review 4) ซึ่งเป็นช่วงการขายนับจากเดือนกรกฎาคม 2541 –
    เดือนมิถุนายน 2542 ซึ่งเมื่อเดือนธันวาคม 2543 ทางกระทรวงพาณิชย์สหรัฐฯ
    ได้ประกาศผลการตัดสินการทบทวนอัตราภาษีรอบที่ 4 (Period of Review 4)
    ซึ่งเป็นช่วงการขายนับจากเดือนกรกฎาคม 2541 – เดือนมิถุนายน 2542
    ปรากฏว่าในส่วนของบริษัทฯ จะต้องเสียอัตราภาษีต่อต้านการทุ่มตลาด 1.04%
    และประมาณปลายปี 2544 จะประกาศผลการตัดสินการทบทวนอัตราภาษีรอบที่ 5 (Period
    of Review 5) ซึ่งเป็นช่วงการขายนับจากเดือนกรกฎาคม 2542 – เดือนมิถุนายน 2543